stanford-oval/wikipedia huggingface dataset:
אונה מרקל
ביוגרפיה > חיים אישיים

מרקל הייתה נשואה במשך כ-15 שנה לרונלד בורלה.
קיבלה כוכב על שמה בשדרת הכוכבים של הוליווד בשנת 1960.
מרקל מתה מנסיבות שאינן גלויות ב-2 בינואר ,1986 בגיל 82 בלוס אנג'לס.
נטמנה לצד הוריה בפורט מיטשל, קנטקי.
פילמוגרפיה נבחרת

אברהם לינקולן (1930)
הלוחשים לעטרף (1940)
הנץ ממלטה (1931)
חיים פרטיים (1931)
איש מבוקש (1932)
אישה אדומת שיער (1932)
רחוב 42 (1933)
פגז (1933)
בולדוג ברומונד מכה שנית (1934)
אוולין פרנטיס (1934)
האלמנה העליזה (1934)
מלודית ברודוויי של 1936 (1935)
ריפרף (1936)
נולד לרקוד (1936)
ספיד (1936)
נולד לרקוד (1936)
סראטוגה (1937)
שובו של דיסטרי (1939)
ארבע נשים בלבן (1939)
בזמן שאול (1939)
בנק הבלש (1940)
הדרך לזנזיבר (1941)
זהו הצבא (1943)
הכלה משתגעת (1948)
האיש מטקסס (1948)
גן העדן הכחול שלי (1950)
להרוג את השופט (1950)
עשירה, צעירה ויפה (1951)
עם שיר בלב שלי (1952)
האלמנה העליזה (1952)
אני אוהבת את מלווין (1953)
הקנטקי (1956)
צרור של אושר (1956)
משחק ההזדווגות (1959)
אבא מתארס (1961)
קיץ ועשן (1961)
קסם קיצי (1963)
הליכת נמר (1964)
ספיינאוט (1969)
איציק אביב

| --- | --- |

 לידה:  25 במאי 1954 (בן 70) תל אביב-יפו, ישראל 
 שם לידה:  יצחק קניגשטיין 
 מדינה:  ישראל 
 מקום לימודים:  אוניברסיטת בר-אילן, אוניברסיטת תל אביב 
 שפות היצירה:  עברית 
 
איציק (יצחק) אביב (נולד ב-25 במאי 1954) הוא סופר, משורר, ומרצה למחשבים ישראלי.
ביוגרפיה

איציק אביב נולד וגדל בתל אביב, בן לישעיהו וחנה קניגשטיין. אמו עברה את השואה בגטו וילנה ואיבדה שם את כל משפחתה. למד בתיכון עירוני ז' (יפו), במגמה מתמטית-פיזיקלית.
התגייס לממר"ם, שם שירת קרוב לעשרים שנה והשתחרר בדרגת סגן-אלוף. מערכות שפותחו על ידי צוותים שהיה ממונה עליהם זכו לפרסי איל"א ׁ(האיגוד הישראלי לעיבוד אינפורמציה) ופרסי קשר"ר למחשוב. פיקד על יחידה שמיחשבה את הפעילות של המנהל האזרחי באזור יהודה ושומרון, אזור חבל עזה ודרום לבנון. לאחר שחרורו מצה"ל המשיך לעבוד בתחום עיבוד נתונים.
אביב בעל תואר ראשון במדעי המחשב וכלכלה מאוניברסיטת בר-אילן, תואר שני במדעי המחשב מבר-אילן בהצטיינות - התזה אותה כתב עסקה באלגוריתמים לבעיות תובלה. הוא בעל תואר שני נוסף בתקשורת ופוליטיקה (מדעי המדינה) מאוניברסיטת תל אביב. ב-1989 העניקה לו אוניברסיטת תל אביב תואר דוקטור בתחום טכנולוגיות תוכנה ומידע.
בשנת 2001 הצטרף לאפקה - המכללה האקדמית להנדסה בתל אביב, ובה הקים, פיתח ועמד בראש המחלקה להנדסת תוכנה.
הרצה גם באוניברסיטת תל אביב ובאוניברסיטת בן-גוריון, בתוכניות לתואר ראשון ושני בהנדסת תוכנה ומערכות מידע. בנוסף היה שותף לפיתוח קורסים אקדמיים בהנדסת תוכנה באוניברסיטה הפתוחה.
בהיותו בן ארבעים החל בכתיבת פרוזה. עד כה ראו אור שישה רומנים פרי עטו. ארבעה סיפורים שלו הופיעו באנתולוגיות של הוצאת כתב, ואחד מהם זכה במקום הראשון. זכה במקום הראשון בתחרות מספרי סיפורים שנושאה היה שכנים. מפרסם גם סיפורים ושירים בקפה דה מרקר ובאתר "בננות"פרסם עשרות סיפורים קצרים (עד 400 מילים כל אחד), במוסף הספרותי של שבועון העיר ירושלים.
אביב נשוי למירי, אב לשלושה ילדים.
אודות רומנים שכתב

הסכם עריכה
רצח בפרק 13
הערמונים
הבלש ומוכרת הפרחים
אור נורה בפסטיבל המחולות
מיליון וחצי יורו
קיץ של מיליונרים,
אודות סיפוריו שזכו בפרסים

בן 55 הוא היום
סרסור נסראללה
לקריאה נוספת

פרופ' אורציון ברתנא מילונרים יודעים באמת לאסוף רק פרוטות. עיתון 77, גיליון 413, יולי 2020. עמ' 16–17
הערות שוליים

↑  איציק אביב מספר על כתיבתו ומקריא סיפור, סרטון ביו טיוב, של ארכיון הסופרים מטעם מפעל הפיס ובית אריאלה
1 2  רן יגיל, בן חמישים וחמש הוא היום, איציק אביב, שעת סיפור קצר זוכה, באתר "nrg מעריב", 15 באפריל 2012
1 2  הסיפור "סרסור נסראללה" זוכה במקום הראשון בתחרות מספרי סיפורים, אתר מדיטק
↑  הבלוג של איציק אביב, בקפה "דה מרקר"
↑  הבלוג של איציק אביב, באתר "בננות"
↑  הספר "רצח בפרק 13", באתר "סימניה"
↑  הספר "הערמונים", באתר "סימניה"
↑  הספר "מיליון וחצי יורו", באתר "הספרייה"
↑  אתר סימניה, קיץ של מיליונרים באתר סימניה, באתר https://simania.co.il, ‏2020
| --- | --- |
בקרת זהויות :  NLI: 987007304318605171  BnF: cb179322579 (data)  GND: 1205020586  ISNI: 0000 0000 7267 8014  LCCN: nr2002019118  VIAF: 76251968   WorldCat (עם VIAF): 76251968
אונה צ'ין-ריילי
שם הדמות

"מספר אחת" הוא מונח נפוץ בפנייה לקצין המבצעים של ספינה, במיוחד בצי המלכותי הבריטי עבור "הסגן" או "הקצין הראשון" על סיפון אונייה; השני בשרשרת הפיקוד, לאחר הקפטן; בצי האמריקני קצין המבצעים מכונה בדרך כלל בכינוי "XO". בציים אחרים תפקיד זה ידוע בשמות אחרים, כגון "the exec", "Executive Officer" או "XO". ב"מסע בין כוכבים: הדור הבא", קפטן ז'אן לוק פיקארד מרבה להשתמש ב"מספר אחת" בפנייה אל הקצין הראשון שלו, ויליאם רייקר; וזאת למרות שקפטן ג'יימס ט' קירק מעולם לא התייחס על המסך לקצין המבצעים שלו ספוק בכינוי "מספר אחת".
עד 2019, שמה האמיתי של מספר אחת מעולם לא התגלה במסגרת הקאנון – לא בפרק "The Cage", לא בפרק "The Menagerie" ולא במסגרת הופעותיה בסדרה "דיסקברי". בפרק האחרון בעונה השנייה של הסדרה קורא לה פייק לראשונה בשמה, "אונה" ("Una"). הדבר לא מנע ויכוחים בין מעריצים שנמשכו מספר ימים נוספים מאחר שבכתוביות באתר "נטפליקס" (ומאוחר יותר גם בגרסת הבלו ריי של העונה) נכתב בטעות "Noona", בעוד שבכתוביות בשירות CBS All Access נכתב "And, uh..." במקום שמה. לאחר מספר ימים אישרה הפקת הסדרה כי השם הנכון הוא "Una", בדומה לשמה במרבית ספרי הזיכיון שאינם חלק מהקאנון של מסע בין כוכבים. השם אונה אושר סופית בקאנון בפרק "Q&A" בסדרה מסע בין כוכבים: מסעות קצרים, שם הופיע שמה כתוב על לוח דיגיטלי.
ב-8 בספטמבר 2021 נחשף שמה המלא בסרטון שהוצג לכבוד "יום מסע בין כוכבים", אונה צ'ין-ריילי.
מוצאה וקורותיה

ויכוח ניטש בקרב מעריצי הסדרה במשך שנים, האם היא בכלל אנושית. מאז פרק "מסע בין כוכבים" הראשון, היו שפירשו את הכינוי שלה כשמה המלא והנכון. בספר "Vulcan's Glory" היא מוזכרת כאינטלקטואלית ביותר של הדור שלה, ומכאן שמה, וכי מוצאה הוא כוכב הלכת איליריה (Ilyria). במספר ספרים, בעיקר "The Children of Kings" מצוין כי שמה האיליריאני לא ניתן לביטוי בשפות הרגילות, ומאחר שהייתה הראשונה בכיתתה באקדמיית צי הכוכבים, אימצה לעצמה את השם "אונה" ("Una") שמשמעותו "אחד" או "ראשון".
בספר "Desperate Hours" מסדרת ספרי "מסע בין כוכבים: דיסקברי" מופיעה מספר אחת כדמות מרכזית בעלילה. בספר היא משתפת פעולה עם סארו המשמש כקצין שני על סיפון ה"שנזו" במטרה לנטרל כוח עתיק המאיים לחסל התנחלות אנושית על כוכב מרוחק. השניים מפתחים קשר מיוחד בגלל היותם בני גזעים שהתפתחו מנטרפים בניגוד לשאר צוות הספינה שהתפתח מטורפים.
בהמשך הסדרה "דיסקברי" אונה הוצגה כאנושית, אך במהלך עונתה הראשונה של "עולמות חדשים ומשונים" התברר כי היא אכן איליריאנית, שהסתירה את מוצאה החייזרי, מאחר שהאיליריאנים נהגו לשפר את עצמם גנטית, פרקטיקה אסורה בפדרציה. בעקבות זאת הודחה מתפקידה כסגניתו של פייק, ונעצרה.
במהלך עונתה השנייה של הסדרה, טוענת עורכת דינה האיליריאנית של אונה כי אונה עומדת בקריטריונים של פליטה שביקשה מקלט מקפטן פייק, וכי פייק פעל בהתאם לפקודות הנוגעות לפליטים כשלא חשף את מוצאה האיליריאני. לאור זאת היא מזוכה באופן מלא וחוזרת לתפקידה כסגניתו של פייק על ה"אנטרפרייז".
הופעות מחוץ לקאנון

הסופר פיטר דייוויד, בסדרת ספריו "Star Trek: New Frontier", רמז כי האם של רובין לפלר, מורגן פרימוס (דמות אלמותית וקבועה בסדרה), הייתה מספר אחת, וכי היא בעלת מאפיינים הדומים לאלו שגולמו על ידי מייג'ל בארט. קיימת תמיכה באופן רופף לכך בספרו של ג'רי אולטיון, בו הסופר מתייחס אל מספר אחת כ"קומנדר לפלר" בפרק הראשון, למרות שאין בכך שום הגיון כרונולוגי המבוסס על ההיסטוריה של מורגן פרימוס.
בסדרת חוברות הקומיקס "Star Trek: Early Voyages", היא מכונה לוטננט-קומנדר רובינס. דמות הפונה אליה בשמה הפרטי נקטעת, ולפיכך אנחנו רק יודעים ששמה הפרטי מתחיל עם "Eur-".
בחודש מרץ 2009, IDW Publishing השיקה את "Star Trek: Crew", סדרת קומיקס שנכתבה ואוירה על ידי ג'ון ביירן, שמתמקדת בקריירה המוקדמת של מספר אחת (לפני כריסטופר פייק). בהתאם לחידה המתמשכת בנוגע לשם שלה, בקומיקס אין התייחסות לשמה של הדמות, ולעיתים קרובות משתמשים בתחבולות של דיאלוג, כדי למנוע זיהוי שלה מעבר לדרגתה.
הערות שוליים

↑  Women, "Star Trek," and the early development of fannish vidding | Coppa | Transformative Works and Cultures
↑  Daniel Bernardi (1998). Star Trek and History: Race-Ing Toward a White Future. Rutgers University Press.
↑  חשיפת השחקנים הראשיים בסדרה "עולמות חדשים ומשונים", בעמוד הפייסבוק של מסע בין כוכבים, 8 בספטמבר 2021
| מסע בין כוכבים: הסדרה המקורית |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | ויליאם שאטנר • לנרד נימוי • דפורסט קלי • ג'יימס דוהאן • ג'ורג' טאקיי • נישל ניקולס • וולטר קניג • מייג'ל בארט |  |
| דמויות ראשיות | ג'יימס טיבריוס קירק • ספוק • ליאונרד מק'קוי • מונטגומרי סקוט • היקארו סולו • ניוטה אוהורה • פאבל צ'כוב |  |
| דמויות משנה | הארי מאד • סאביק • סארק • חאן נוניאן סינג • כריסטופר פייק • כריסטין צ'אפל • זפרם קוקרן • קיילאס • ג'ניס ראנד • רוברט אפריל |  |
| גזעי חייזרים | אוריונים • אנדוריאנים • גורן • וולקנים • קלינגונים • רומולאנים |  |
| מושגים | אנטרפרייז • ג'נסיס • חולצה אדומה • טרנספורטר • יקום המראה • משכפל • פדרציית הכוכבים המאוחדת • הצו העליון • צי הכוכבים • קוביאשי מארו • רביע גלקטי |  |
| ציטוטים | ‏"Where no man has gone before"‏ • "אני רופא, לא..." •  "שגר אותי למעלה, סקוטי" |  |
| סרטי הקולנוע | מסע בין כוכבים • זעמו של חאן • החיפוש אחר ספוק • השיבה הביתה • הגבול האחרון • הארץ הלא נודעת |  |
| פרקים בולטים | The Menagerie • The City on the Edge of Forever • Spectre of the Gun |  |
| ראו גם | זיכיון מסע בין כוכבים • מסע בין כוכבים: סדרת האנימציה |  |
| מסע בין כוכבים: דיסקברי |
| --- | --- | --- |
| יוצרי הסדרה | בריאן פולר • אלכס קורצמן • על-פי "מסע בין כוכבים: הסדרה המקורית" מאת ג'ין רודנברי |  |
| שחקנים ראשיים | סוניקווה מרטין-גרין • דאג ג'ונס • שזאד לטיף • אנתוני ראפ • מרי וויסמן • ג'ייסון אייזקס • וילסון קרוז • אנסון מאונט • דייוויד אג'אלה |  |
| דמויות ראשיות | מייקל ברנהאם • סארו • פול סטמטס • סילביה טילי • יו קולבר • גבריאל לורקה • אש טיילר • כריסטופר פייק • קליבלנד בוקר |  |
| דמויות משנה | פיליפה ג'ורג'יו • ג'ט רינו • ספוק • ד' נהאן • ווק • ל'רל • סארק • קתרינה קורנוול • הארי מאד |  |
| גזעי חייזרים | וולקנים • קלינגונים • קלפים • רומולאנים • בא'אול • אוריונים • אנדוריאנים |  |
| מושגים | יקום המראה |  |
| פרקים בולטים | Magic to Make the Sanest Man Go Mad |  |
| סדרות בת | מסעות קצרים • עולמות חדשים ומשונים • מדור 31 |  |
| ראו גם | זיכיון מסע בין כוכבים |  |
| מסע בין כוכבים: עולמות חדשים ומשונים |
| --- | --- | --- |
| יוצרי הסדרה | עקיבא גולדסמן • אלכס קורצמן • ג'ני לומט • על-פי "מסע בין כוכבים: הסדרה המקורית" מאת ג'ין רודנברי |  |
| שחקנים ראשיים | אנסון מאונט • רבקה רומיין • אית'ן פק • כריסטינה צ'ונג • סליה רוז גודינג • מליסה נביה • באבס אולוסאנמוקון • ג'ס בוש • ברוס הוראק |  |
| דמויות ראשיות | כריסטופר פייק • אונה צ'ין-ריילי • ספוק • ד"ר מ'בנגה • ניוטה אוהורה • כריסטין צ'אפל • לא'אן נוניאן סינג • אריקה אורטגס • המר |  |
| דמויות משנה | רוברט אפריל • ג'ורג' סמואל קירק |  |
| גזעי חייזרים | אנדוריאנים • וולקנים • גורן |  |
| ארגונים | צי הכוכבים • פדרציית הכוכבים המאוחדת |  |
| פרקים בולטים | Memento Mori |  |
| ראו גם | זיכיון מסע בין כוכבים • הסדרה המקורית • דיסקברי • מסעות קצרים |  |
אחרי עשרים שנה

| --- | --- |

 מידע כללי
 מאת:  אלכסנדר דיומא האב
 שפת המקור:  צרפתית
 סוגה:  רומן בהמשכים
 נושא:  פרונד 
 מקום התרחשות:  צרפת 
 הוצאה
 תאריך הוצאה:  1845
 סדרה
 ספר קודם:  שלושת המוסקטרים
 הספר הבא:  הוויקונט דה בראז'לון
 קישורים חיצוניים
 הספרייה הלאומית:  001817426, 002061488
 
אחרי עשרים שנה (בצרפתית: Vingt ans après) או ארבעת המוסקטרים הוא רומן מאת אלכסנדר דיומא האב, שהופיע לראשונה כרומן בהמשכים מינואר ועד אוגוסט 1845. ספר זה, הנקרא גם מקץ עשרים שנה והמהווה חלק מרומנסות ד'ארטניאן, הוא המשכו של שלושת המוסקטרים וקודם להוויקונט דה בראז'לון (הכולל את תת-העלילה, האיש במסכת הברזל).
הרומן עוקב אחר אירועים בצרפת במהלך הפרונד, בתקופת שלטונו המוקדמת של לואי הארבעה עשר, שעלה לכס המלכות בגיל חמש, ובאנגליה לקראת סוף מלחמת האזרחים האנגלית עד ניצחונו של אוליבר קרומוול והוצאתו להורג של צ'ארלס הראשון. באמצעות מילותיהן של הדמויות הראשיות, במיוחד אתוס, מובעת צידודו של דיומא במלוכה באופן כללי, כאשר הטקסט לעיתים קרובות משבח את הרעיון של טוב לב של המלוכה. המוסקטרים שלו הם נועזים וצודקים במאמציהם להגן על לואי הארבעה עשר הצעיר וצ'ארלס הראשון מתוקפיהם.
עלילת הספר > ד'ארטניאן ומזראן

עלילת הספר פותחת בתקופת שלטונם של מלכת צרפת, אן מאוסטריה אשר שמשה כעוצרת בעת ילדותו של לואי ה-14, ושל החשמן מזראן. ד'ארטניאן שנראה היה בסיום שלושת המוסקטרים, כי לפניו קריירה מבטיחה, אחרי עשרים שנה הוא עדיין משמש בתפקיד לוטננט במוסקטרים ללא אופק לקידום, על אף שאיפתו והחוב שהמלכה חייבת לו. עם זאת, במקרה הוא מזומן על ידי מזראן, כדי שישמש כבן לווייתו, מאחר שהעם הצרפתי מתעב את מזראן, ונמצא על סף מרד (הפרונד). ד'ארטניאן נשלח לבסטיליה כדי להביא אסיר, שבהמשך מתברר שהוא לא אחר מאשר יריבו לשעבר, הרוזן דה רושפור (שליחו של רישלייה).
לאחר חידוש היכרותו עם ד'ארטניאן והסכמתו לקיים את הבטחתו לסייע לקידומו של האחרון, רושפור מובא על ידי ד'ארטניאן למזראן ומתברר כי הסיבה למאסרו הייתה סירובו לשרת את מזראן בשלב מוקדם יותר. רושפור מסכים לשרת את מזראן אך מסרב להשגיח ולעקוב אחרי דוכס ביופורט שגם היה אסיר בבסטיליה באותו הזמן. אף על פי כן, הוא לא נמנע מלהזכיר למזראן את מעלליהם של ד'ארטניאן ושלושת המוסקטרים. לאחר שקבע כי ד'ארטניאן היה האיש שחיפש, מזראן נכנס לתאים של המלכה כדי להודיע לה שהוא גייס את האיש ששירת אותה כל כך טוב עשרים שנה קודם לכן. המלכה, מתוך רגשות אשם על ששכחה את ד'ארטניאן, נותנת למזראן טבעת יהלום (כמתנה לד'ארטניאן) שהיא נתנה בעבר לד'ארטניאן ושנמכרה על ידיו עבורה. מזראן רודף הבצע, לעומת זאת, משתמש בטבעת להראות לד'ארטניאן שהוא יכול לשוב לשירות המלכה. הוא מבקש מד'ארטניאן לחפש אחר חבריו.
עלילת הספר > האיחוד של ארבעת המוסקטרים

| 0 | 1 | 2 |
| --- | --- | --- |

מטבעות זיכרון בלארוסיים לאתוס, פורתוס ואראמיס עשויי כסף
ד'ארטניאן מרגיש אבוד, הוא איבד לחלוטין קשר עם חבריו, שחידשו את תאריהם ומעמדם האמיתיים. אתוס, הרוזן דה לה פר (de la Fère), חזר לאחוזתו ליד בלואה, פורתוס, מסייה דה ואלון, נישא לאלמנתו של עורך דין ואראמיס הפך לכומר, אב מנזר הרבליי. המזל מתערב, כאשר פלנשה (Planchet), משרתו הוותיק, נכנס לחדרו של ד'ארטניאן, בניסיון להימלט ממעצר על סיוע לבריחה של רושפור. דרך פלנשה, הוא מאתר את באזין, המשרת הזקן של אראמיס, העובד כעת בנוטרדאם. על אף שבאזין אינו מוכן לעזור, ד'ארטניאן מגלה באמצעות נער מזבח, שבאזין מבקר לעיתים קרובות בנויסי. ד'ארטניאן ופלנשה מגיעים למקום, אך נתפסים מחוץ לביתה של מאדאם דה לוז'נוויל על ידי קבוצה שחושבת שהם פרונדרים. כאשר קבוצה זו המשתכנעת כי ד'ארטניאן הוא לא האיש שהם מחפשים, אראמיס מפתיע את פלנשה על ידי נחיתה עם סוסו מהעץ שבו הסתתר.
למרות הצעת ד'ארטניאן, אראמיס לא מוכן לשרת תחת מזראן. כאשר הזמן להפרד מגיע, ד'ארטניאן מחכה במחבוא, בחשד שאראמיס הוא הפרונדר המבוקש מקודם לכן, המאהב של מאדאם דה לוז'נוויל – חשדו מתברר כנכון. עם זאת, הביקור אצל אראמיס לא היה לשווא, שכן הניב את הכתובת של פורתוס. כאשר ד'ארטניאן מגיע לאחוזה של פורתוס הוא מוצא את מאוסקאטון, משרתו של פורתוס, שמאושר לפגוש את ד'ארטניאן ופלנשה. הוא מגלה כי פורתוס, למרות עושרו וחיי רדיפת התענוגות שלו, לא מאושר. פורתוס מעוניין להפוך לברון, וכך ד'ארטניאן מפתה אותו לשירות תחת מזראן. ד'ארטניאן לאחר מכן ממשיך בחיפושיו, אחר אתוס, ומוצא שהוא השתנה כמעט לחלוטין, על מנת לשמש דוגמה טובה לבן חסותו, ראול. אתוס מסרב לחזור לשירות תחת מזראן ואף מגלה שדעתו נוטה נגד מזראן והשניים קובעים להיפגש שוב בפריז: אתוס רוצה להביא את ראול כדי להפוך אותו לג'נטלמן, וגם כדי להפריד אותו מלואיז דה לוואלייר (מי שברבות השנים הפכה לאחת מפילגשיו של המלך לואי ה-14), אהובתו. בפריז, אתוס מבקר את מאדאם דה שברוס, פילגשו לשעבר של אראמיס, שאיתה, בשם מרי מייקון, היה אראמיס בקשר כמוזכר בשלושת המוסקטרים. אתוס מגלה, בדיסקרטיות, שראול הוא בנו שנולד ממפגש מקרי שהיה לו איתה, והוא מקבל ממנה מכתב הסכמה לגיוס ראול לצבא.
עלילת הספר > דוכס ביופורט

הסצנה משתנה ושבה להתמקד בדוכס ביופורט האסיר של מזראן בווינסנס, שנמצא לו סוהר חדש, משרתו של אתוס, גרימו האילם. גרימו נוהג בפוגעניות כלפי הדוכס, כחלק ממזימת בריחה. תוך שימוש בהודעות שהועברו לרושפור באמצעות כדורי טניס, הם מארגנים סעודה בחג השבועות הנוצרי, שאליה מוזמן גם לה רמה, המשנה למפקד הכלא. הם מנצלים את האירוע כדי להבריח בהצלחה את הדוכס, אבל ד'ארטניאן ופורתוס פותחים במרדף. לאחר זמן, ולאחר שהביסו כמה יריבים לאורך הדרך, פורתוס וד'ארטניאן מוצאים את עצמם בחושך, מוקפים, עם חרבות מוצלבות נגד יריבים שווים להם, המתבררים להיות אתוס ואראמיס. שני הצדדים חוששים להיכנס לקרב ובמקום זאת שבים ומחדשים את נדרי ידידותם. הארבעה קובעים להיפגש בפריז בכיכר המלכותית (Place Royale).
עלילת הספר > מורדאונט, בנה של מיליידי

בהמשך, ראול נוסע להתגייס לצבא. באמצע הדרך הוא רואה ג'נטלמן בגילו ומנסה להצטרף אליו. האדון האחר מגיע למעבורת לפניו, אך נופל לתוך הנהר. ראול, שרגיל לצלוח נהרות, מציל את הג'נטלמן, הרוזן דה גויסה, והשניים מתיידדים. בהמשך הדרך, החוב נפרע כאשר הרוזן מציל את ראול כאשר הם מותקפים על ידי חיילים ספרדיים. אחרי הקרב, הם מוצאים אדם גוסס שמבקש להתוודות. הם מביאים אותו לפונדק סמוך ומוצאים נזיר נודד. הנזיר מסרב לבצע את השירות, ולכן הם מכריחים אותו ללכת לפונדק. הנזיר שומע את הווידוי. הגוסס מגלה כי הוא היה תליין ומתוודה על חלקו בהוצאתה להורג של מיליידי דה וינטר. הנזיר מגלה את זהותו כבנה, ג'ון פרנסיס דה וינטר, שקורא לעצמו מורדאונט לאחר שצ'ארלס הראשון נישל אותו מכל תאריו. מורדאונט דוקר את התליין. גרימו, שמגיע להצטרף לראול, מגיע אל הפונדק מאוחר מדי כדי לעצור את הנזיר. אחרי שהוא שומע מראול מה קרה לגוסס, הוא יוצא להזהיר את אתוס מבנה של מיליידי. לאחר עזיבתו, ראול וגויסה מצטרפים לצבא של לואי השני דה בורבון, נסיך דה קונדה ויוצאים לקרב בספרדים.
בינתיים, ד'ארטניאן ופורתוס מסייעים למלכה אן מאוסטריה, לבנה הצעיר, לואי הארבעה עשר ולחשמן מזראן לברוח מפריז אחרי שאזרחיה החלו מרד באמצעות קלעים (frondes – מכאן שם המרד – הפרונד) שאותם ניצלו כדי להשליך אבנים על חלונות הארמון. לאחר מכן, מזראן שולח את ד'ארטניאן ופורתוס לאנגליה עם מסר לקרומוול ומורה להם להישאר שם במשך זמן מה תחת פיקודו של קרומוול. במקביל, מלכת אנגליה הנרייט מארי (בתו של אנרי הרביעי, מלך צרפת ודודתו של לואי ה-14) נפגשת עם חברם האנגלי הוותיק של המוסקטרים, לורד דה וינטר (גיסה של מיליידי) – מלוכן שבא לבקש סיוע צרפתי לצ'ארלס הראשון, מלך אנגליה, בעלה, במלחמת האזרחים האנגלית והיא שולחת את אתוס ואראמיס לאנגליה כדי שיצטרפו לכוחות המלך. שוב שני זוגות המוסקטרים מוצאים את עצמם משני צדי מתרס. אתוס ואראמיס, עם צאתם, מזוהים על ידי מורדאונט, שעקב אחרי לורד דה וינטר בתקווה למצוא את חבריו.
עלילת הספר > באנגליה

בנה של מיליידי, מורדאונט, מעוניין לנקום את מותה של אמו. הוא רוצה לנקום לא רק בלורד דה וינטר, אלא גם בארבעת הקושרים האחרים שלקחו חלק ב"משפט החשאי" של אמו והוצאתה להורג. הוא רוצח את דודו, לורד דה וינטר, באותו קרב שבו המלך צ'ארלס הראשון נתפס. אתוס ואראמיס נשבים על ידי ד'ארטניאן ופורתוס שנלחמים לצד מורדאונט וחייליו של קרומוול. אתוס משכנע את ד'ארטניאן ופורתוס להציל את צ'ארלס הראשון והם משחררים את חבריהם ומתחילים בהכנות כדי לנסות להציל את המלך. בסופו של דבר, תוכניתם נכשלת ומורדאונט מתנדב להוציא להורג את המלך צ'ארלס הראשון, לאחר שד'ארטניאן ושלושת המוסקטרים לשעבר חוטפים את התליין כדי למנוע זאת. ד'ארטניאן וחבריו מתעמתים עם מורדאונט במעונו של קרומוול בלונדון, אבל הוא מצליח להימלט דרך מעבר סודי.
הצרפתים ומשרתיהם עומדים לעזוב את אנגליה דרך הים, אבל מורדאונט עולה על הסיפון ומאיים לפוצץ את הספינה. לרוע מזלו, משרתי המוסקטרים גילו את חומרי הנפץ על הסיפון, הודיעו לאדוניהם, והם נמלטים בסירת הצלה לפני שהספינה עומדת להתפוצץ, כאשר הם מותירים את מורדאונט על הסיפון. מורדאונט שורד את הפיצוץ ומתחנן בפני המוסקטרים להעלותו לסירתם. למעט אתוס, כולם דוחים אותו בבוז. אתוס מתעקש להצילו, אך תוך כדי שהוא מסייע לו לעלות לסירה, מורדאונט גורר אותו במכוון מתחת למים, שם הם נאבקים ומורדונט נהרג.
אתוס חובר לאחרים באומרו: ".. היה לי בן. רציתי להישאר בחיים". בכך מאושר חשדו של ד'ארטניאן כי הסיבה לדמיון במראה החיצוני בין אתוס לבין ראול בנו המאומץ, היא כיוון שראול הוא בנו הביולוגי של אתוס. אתוס עוד קובע כי "זה לא הייתי אני שהרג אותו. זה היה הגורל."
עלילת הספר > סיום

לאחר חזרתם לצרפת, ארבעת החברים הולכים בדרכים נפרדות. ד'ארטניאן ופורתוס שמים פניהם לפריז דרך מסלול שונה מזה של שני האחרים, בידיעה שמזראן לא יסלח על אי הציות שלהם. אתוס ואראמיס מגיעים לפריז ולא מוצאים את חבריהם. הם מגלים על מאסרם על ידי מזראן ברואיל. אתוס מנסה לשכנע את המלכה אן לשחרר את חבריו, אך הוא נכלא גם כן. בהמשך, ד'ארטניאן מצליח להימלט יחד עם פורתוס ולשבות את החשמן מזראן. מזראן נלקח לאחד מטירותיו של פורתוס והוא מוכן לקבל את תנאיהם של ארבעת החברים בתמורה לחופש שלו.
התנאים:
ד'ארטניאן ימונה למפקד המוסקטרים.
פורתוס יקבל את תואר הברון.
אראמיס וחבריו בפרונד יקבלו חנינה.
תנאים אלה מתקבלים מאוחר יותר גם על ידי המלכה אן שבסופו של דבר מבינה שהיא נהגה בכפיות טובה כלפי ד'ארטניאן וחבריו.
בסופו של הרומן, הפרונד הראשון (שנמשך עד 1649) מגיע לסיומו ומזראן, המלכה אן, ולואי הארבעה עשר שבים לחצר המלכות בפריז. במהלך המהומות ד'ארטניאן הורג בטעות את רושפור ופורתוס הורג את בונסייה (שברומן הקודם היה בעל הבית של ד'ארטניאן וסוכן של רישלייה ועכשיו הוא קבצן ופרונדר). ארבעת החברים שבים ללכת בדרכים נפרדות: ד'ארטניאן נשאר בפריז עם מזראן והמלכה אן, אתוס חוזר ללה פירי, אראמיס חוזר למנזר שלו בנויסי ופורתוס חוזר לטירתו כברון.
ראו גם

שובם של המוסקטרים – סרט פעולה המבוסס על הרומן.
שלושת המוסקטרים – הספר הקודם.
הוויקונט דה בראז'לון – הספר הבא.
הפרונד
מלחמת האזרחים האנגלית
לקריאה נוספת

אלכסנדר דיומא, הרפתקאות המוסקטרים אחרי עשרים שנה, תרגם מיכה פרנקל, הוצאת זמורה ביתן, (2001).
אלכסנדר דיומא, מקץ עשרים שנה, הוצאת ניומן (1953).
הערות שוליים

↑  Twenty Years After, The Literature Network, ‏24 May 2005
| שלושת המוסקטרים מאת אלכסנדר דיומא האב |
| --- | --- | --- |
| ספרים | שלושת המוסקטרים • אחרי עשרים שנה • הוויקונט דה בראז'לון |  |
| דמויות | ד'ארטניאן • הקרדינל רישלייה • לואי השלושה עשר, מלך צרפת • אן מאוסטריה • אראמיס • פורתוס • הרוזן דה רושפור • אתוס |  |
| סרטים | שלושת המוסקטרים (1921) • שלושת המוסקטרים (1935) • שלושת המוסקטרים (1939) • שלושת המוסקטרים (1948) • שלושת המוסקטרים (1973) • ארבעת המוסקטרים (1974) • שובם של המוסקטרים • שלושת המוסקטרים (1993) • נקמת המוסקטרים • מיקי, דונלד, גופי: שלושת המוסקטרים • ברבי ושלושת המוסקטרים • שלושת המוסקטרים (2011) • המוסקטרים: משימה מסתורית (2018) • כולם בשביל אחד, אחד בשביל כולם • דארטניאן ושלושת המוסקטרים • שלושת המוסקטרים: ד'ארטניאן • שלושת המוסקטרים: מיליידי |  |
| סדרות | ד'ארטניאן ושלושת המוסקטרים (1978) • שלושת המוסקטרים (אנימה) • המוסקטרים אחרי עשרים שנה • סודות המלכה אן, או המוסקטרים אחרי שלושים שנה • שיבת המוסקטרים, או אוצר הקרדינל מאזארן • ד'ארטניאן ושלושת המוסקטרים (2005) • שלושת המוסקטרים (2013) • המוסקטרים |  |
| שונות | האיש במסכת הברזל (עיבודים: 1977 • 1998) • מוסקטר |  |
| --- | --- |
בקרת זהויות :  BnF: cb145422980 (data)  GND: 4466346-8  LCCN: no2014027484  SUDOC: 078363233  VIAF: 247820026   WorldCat (עם VIAF): 247820026
אונה צ'פלין

| --- | --- |
צ'פלין, 2016
צ'פלין, 2016
 לידה:  4 ביוני 1986 (בת 38) ספרד מדריד, ספרד
 מדינה:  ספרד 
 תקופת הפעילות:  מ-2007 
 מקום לימודים:  האקדמיה המלכותית לאמנות הדרמה (2007)  גורדונסטאון 
 פרופיל ב-IMDb
 
אונה קסטייה צ'פלין (בספרדית: Oona Castilla Chaplin; נולדה ב-4 ביוני 1986) היא שחקנית ספרדייה. היא מוכרת בעיקר בזכות הופעתה בתור טליסה סטארק בסדרת הטלוויזיה של HBO "משחקי הכס" ובתור זילפה גרי בסדרה הבריטית "טאבו" של ה-BBC.
ביוגרפיה

צ'פלין נולדה במדריד שבספרד לשחקנית האנגלייה-אמריקאית ג'רלדין צ'פלין ולצלם הקולנוע הצ'יליאני פטריסיו קסטייה. יש לה אח למחצה בשם שיין ממערכת היחסים הקודמת של אמה עם במאי הקולנוע הספרדי קרלוס סאורה.
היא נכדתו של השחקן האנגלי צ'ארלי צ'פלין ונינתו של המחזאי האמריקאי יוג'ין או'ניל. אונה קרויה על שם סבתה, אונה או'ניל (אשתו הרביעית של צ'ארלי צ'פלין).
היא גדלה בין היתר בספרד, בבריטניה, בשווייץ ובקובה בעקבות עבודתה של אימה. בילדותה למדה בלט, סלסה ופלמנקו.
כאשר הייתה בת חמש עשרה, קיבלה מענק ללימודי דרמה בבית הספר גורדונסטון בסקוטלנד. בזמן לימודיה שם, הופיעה בכמה מחזות, והופיעה ברחבי אנגליה בעיבוד של "רומיאו ויוליה" וכן ביצעה חיקוי של סבה בעיבוד של "חלום ליל קיץ" בפסטיבל סרטי פרינג' באדינבורו. לאחר מכן, התקבלה לאקדמיה המלכותית לאמנות הדרמה, שם סיימה לימודיה בשנת 2007.
קריירה

בתום למודיה, שיחקה בסרטים קצרים ועלילתיים בריטים וספרדים. היא שיחקה לצד אמה בשלושה סרטים, "בלתי נתפס" ("Inconceivable"), "למה נועד הדוב?" ("¿Para qué sirve un oso?") ו"דמות של מוות" ("Imago Mortis"). הופיעה במספר תפקידי משנה בטלוויזיה האמריקאית והבריטית.
בשנים 2012–2013 הופיעה בסדרת הטלוויזיה המצליחה "משחקי הכס" של רשת HBO בתור טליסה סטארק בעונתה השנייה והשלישית.
בנוסף שיחקה בפרק ספיישל לכבוד חג המולד של הסדרה "מראה שחורה" ובסדרות "שרלוק", "השעה" ו"ספוקס".
בשנת 2016 שיחקה במיני-סדרת הדרמה הספרדית "אבא של קיין" של רשת Telecinco, בדמותה של מרסדס.
בשנת 2017 שיחקה את אחת הדמויות הראשיות בסדרת הטלוויזיה "טאבו" של רשת BBC בכיכובו של טום הארדי.
בדצמבר 2021 לוהקה צ'פלין לשחק במיני-סדרת ריגול של ספק שירותי המדיה נטפליקס "הפרת אמונים" לצידם של צ'ארלי קוקס ואולגה קורילנקו.
בשנת 2022 שיחקה צ'פלין בסרטו של ג'יימס קמרון "אווטאר: דרכם של המים" את דמותה של וראנג; סרט ההמשך ל"אווטאר" משנת 2009.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | בלתי נתפס | לורה צ'אפל |  |
| 2008 | קוונטום של נחמה | פקידת קבלה |  |
| 2009 | Imago Mortis | אריאנה |  |
| 2010 | Pelican Blood | לינדה |  |
| 2011 | הכפיל של השטן | ביוטי |  |
| 2011 | ¿Para qué sirve un oso? | רוזה |  |
| 2013 | Powder Room | ג'ס |  |
| 2013 | אולי בכל זאת | ג'וליאנה |  |
| 2014 | Aloft | אליס |  |
| 2014 | Purgatorio | מרת'ה |  |
| 2015 | אהבה למרחקים ארוכים | רות לווינסון |  |
| 2015 | Dancing for my Havana | רוזה |  |
| 2016 | Realive | נעמי |  |
| 2017 | העוגן והתקווה | אווה |  |
| 2022 | Lullaby | רייצ'ל |  |
| 2025 | אווטאר 3 | וורנג |  |
| 2026 | אווטאר 4 | וורנג |  |